18/12/2013 | Administración LocalMunicipal
Betanzos
Bases para adxudicación de dúas vivendas sociais

O Pleno co Concello, en sesión de 29 de outubro de 2013, aprobou as bases para adxudicación de dúas vivendas sociais municipais, que se transcriben a continuación, quedando aberto o prazo para a súa solicitude segundo o disposto no apartado 4 das mesmas É obxecto deste Prego a regulación do procedemento de selección para adxudicar, en réxime de aluguer, dúas vivendas sociais de titularidade municipal situadas no Grupo Martín Ballesteros de Betanzos As características de cada vivenda obxecto de adxudicación describiranse no correspondente contrato de aluguer e cederanse reunindo os requisitos de dignidade e habitabilidade para o seu uso. A formalización do contrato de aluguer efectuarase en función á efectiva dispoñibilidade da vivenda. Para ser persoa beneficiaria da adxudicación, deberán reunirse as seguintes condicións xerais á data do remate do prazo de presentación das solicitudes: 1ª.- Non ter sido beneficiario ou beneficiaria nos últimos quince anos de vivendas de promoción pública, tanto en réxime de propiedade como en calquera outro réxime de cesión de uso.2ª.- Estar ao corrente no cumprimento das obrigas tributarias e resto de ingresos procedentes da Tesourería Municipal.3ª.- Residir de forma efectiva no Concello de Betanzos durante un período non inferior a 5 anos previos á data da publicación do presente prego Para a adxudicación, as solicitudes ordenaranse consonte ao seguinte baremo: 1.- Necesidade da vivenda (só puntuará por un dos apartados) a) Habitar unha vivenda con deficientes condicións de habitabilidade como chabolas, construcións semellantes ou edificios en ruína declarada ou non residenciais: 10 puntos b) Carecer dunha vivenda por atoparse nalgunha das seguintes condicións (só unha das dúas situacións): 1. Aloxamento en establecemento público:.5 puntos.2. Aloxamento en cuartos realugados, en hospedaxe ou en convivencia con outros familiares ou outra familia:.8 puntos. c) Solicitude de vivenda por ter pendente expediente de desafiuzamento xudicial ou administrativo por ter executado o desafiuzamento nun prazo non superior a seis meses con anterioridade á solicitude:.10 puntos 2.- Circunstancias persoais e familiares: Entenderase por familia a unidade familiar de convivencia, formada polo solicitante, o seu cónxuxe non separado legalmente ou parella de feito inscrita, ascendentes e fillos, con independencia da súa idade, que residan na vivenda, incluíndo os menores vinculados por unha relación de tutela, garda ou acollemento familiar. a) Residir no Concello de Betanzos, en función do tempo que se leve empadroado, dando.0,5 puntos por cada ano completo empadroado no concello ata un máximo de.4 puntos. b) Por discapacidade dalgún membro da unidade familiar, segundo o grao a. Do 33 % ao 65%.2 puntos b. Do 66% ao 100%.4 puntos c) Pola condición de familia monoparental:. 3 puntos. d) Familias con proxecto de intervención de servizos sociais:.4 puntos. e) Vítimas da violencia de xénero debidamente acreditado documentalmente:.3 puntos.3.- Circunstancias económicas.- Cociente de dividir os ingresos familiares totais entre o número de membros da unidade familiar. Ata 0.20 veces o IPREM 10. De 0.21 a 0.30.8. De 0.31 a 0.40.6. De 0.41 a 0.50.4. De 0.51 a 0.70.2. De 0.71 a 0.90.1. 4.- Situación legal de desemprego:.5 puntos O Concello de Betanzos resérvase o dereito a puntuar cero se non se declaran todos os ingresos familiares ou non se presenta toda a documentación ao respecto. O prazo de presentación das solicitudes será de 1 mes a partir do día seguinte ao da publicación do presente prego no Boletín Oficial da Provincia, no taboleiro de anuncios do Concello, así como na súa páxina web. Coas solicitudes, que se formalizarán no modelo facilitado ao efecto polo Concello, terán que achegarse (tamén consonte ao modelo aprobado polo Concello) declaración ou declaracións onde se especificarán os datos persoais e da unidade convivencial, os relativos ao cumprimento das condicións xerais de admisión contempladas no Prego así como a siguiente documentación: 1.- Datos sobre a identidade do solicitante e membros da unidade familiar a) Fotocopia do D. N. I., N. I. E ou tarxeta de identificación de cada un dos membros da unidade de convivencia. b) Libro de familia (se é o caso). 2.- Datos acreditativos sobre da necesidade da vivenda: a) Documento acreditativo da situación que se alega na solicitude: a. Informe técnico especificando a situación da vivenda no caso de alegar deficiencias técnicas b) Contrato de aluguer e recibos dos pagos feitos das últimas mensualidades. c) Calquera outro documento que acredite a situación na que se atopa a unidade familiar.2.- Circunstancias persoais e familiares a) Certificado de empadroamento de todos os membros da unidade familiar con indicación da antigüidade do solicitante. b) Certificación do grao de discapacidade c) Calquera documentación acreditativa de atoparse afectada por situación estipulada en calquera apartado do punto 2 das presentes bases 3.- Situación económica. Acreditación da situación económica mediante a siguiente documentación: a) Declaración da Renda do exercicio 2012 de todos os membros da unidade familiar obrigados a presentala; ou certificado negativo da Axencia Tributaria consonte non está obrigado á súa presentación. b) Nóminas ou certificados de empresa que acrediten os ingresos obtidos por rendementos de traballo. c) Certificado de pensións ou prestacións (no caso da súa percepción) Rematado o prazo da presentación de solicitudes, por parte do Departamento de Servizos Sociais procederase á valoración dos criterios de adxudicación das vivendas co obxecto de determinar o listado preferencial de persoas beneficiarias. Examinadas as solicitudes presentadas, feitas as subsanacións precisas, e as comprobacións de oficio, procederase á aprobación da correspondente lista provisional de persoas admitidas e excluídas e orde preferencial para seren beneficiarias das vivendas sociais en réxime de aluguer. Realizada a proposta polo Departamento de Servizos Sociais, a lista provisional aprobarase por Resolución da Alcaldía. A lista provisional quedará exposta no taboleiro de anuncios do Concello así como na súa páxina web durante dez días hábiles, para que as persoas interesadas, se así o tiveran por convinte, interpoñan as reclamacións que consideren oportunas. Transcorrido o período de reclamación, e seren resoltas as mesmas, o Pleno do Excmo. Concello de Betanzos aprobará a lista definitiva de persoas admitidas e excluídas e orde preferencial, contra da que se poderá interpoñer recurso de reposición no prazo dun mes contado desde o día seguinte ao da súa notificación ou directamente diante da xurisdición contencioso - administrativa na forma e prazos previstos na Lei 29/1998, do 13 de xullo, Reguladora da Xurisdición Contencioso - Administrativa. En función á dispoñibilidade de vivendas sociais, pola Alcaldía procederase a comunicar ás persoas demandantes pola orde preferencial para a formalización da adxudicación mediante o correspondente contrato de arrendamento. As persoas seleccionadas, no prazo de dez días naturais contados desde a notificación da adxudicación ao seu favor, deberán aceptar formalmente a adxudicación e comprometerse a formalizar o contrato no prazo que se sinale. Unha vez formalizado o contrato de aluguer, procederase á entrega das chaves, debendo ocuparse a vivenda adxudicada no prazo máximo dun mes a contar desde a entrega das mesmas. No caso de incumprimento desta última condición rescindirase o contrato. Cada vez que se produza unha vacante na vivenda alugada o Concello poderá adxudicala entre os solicitantes en lista de espera. Antes da súa nova adxudicación, o Concello poderá supervisar os datos das unidades de convivencia en lista de espera, para comprobar a vixencia dos requisitos determinantes para seren beneficiarios de vivendas sociais. Quen accedan ás vivendas en aluguer a través da lista de espera, o facerán subrogándose no contrato do arrendatario que deixara vacante a vivenda, e polo período restante para a finalización do contrato. Agás disposición en contrario nos correspondentes contratos de arrendamento, o contrato de aluguer que se outorgue realizarase por un período de cinco anos, contados desde a formalización do arrendamento en documento administrativo, e poderán seren prorrogados ata o máximo permitido en todo caso pola lei. Para a validez da prórroga as persoas arrendatarias deberán cumprir todos os requisitos esixidos como beneficiarias de vivendas sociais. Unha vez expirado o prazo do contrato, as persoas arrendatarias poñerán a vivenda a disposición do Concello, sen necesidade de requirimento algún. Con antelación suficiente ao vencemento do contrato, o Concello de Betanzos poñerá en marcha un novo procedemento para volver a adxudicar a vivenda social en réxime de aluguer. Agás disposición en contrario ou actualización económica nos correspondentes contratos de aluguer, como prezo do arrendamento, fíxase como renda mensual a cantidade de.32,70 euros mailo IVE correspondente, pagadeiros por meses anticipados, dentro dos cinco primeiros días de cada mes. O prezo do aluguer inclúe os gastos xerais do inmoble, servizos, tributos, cargas e demais responsabilidades non susceptibles de individualización, pero non así os gastos por servizos cos que conta a vivenda arrendada e que se individualizan mediante aparatos contadores, que serán de conta do arrendatario. O impago da renda non xustificado por dificultades económicas manifestas e obxectivas será causa de desafiuzamento. A renda mensual se revisará de acordo o establecido no R. D. As vivendas obxecto do presente Prego estarán suxeitas ás prohibicións e limitacións derivadas da normativa particular do réxime de protección oficial ou promoción pública. A persoa arrendataria estará obrigada a ocupar a vivenda e a destinala á súa residencia habitual e permanente, non podendo estar desocupada a mesma de xeito habitual ou adicada a segunda residencia ou a outros usos non autorizados. Se a fose a desocupar por un período superior a 2 meses, o arrendatario deberá previamente comunicar por escrito a devandita circunstancia ao Concello e explicar as razóns da desocupación. O incumprimento da obriga de ocupar a vivenda será causa de resolución do contrato de arrendamento. O Concello eximirá aos arrendatarios da obriga de prestar fianza pero terá dereito a acceder á vivenda para revisar periodicamente as súas condicións de conservación e habitabilidade, avisando con antelación aos arrendatarios do día e hora na que pretenda facer a inspección. As reparacións nas vivendas que sexan precisas para conservalas en condicións de habitabilidade correrán a cargo do Concello de Betanzos, agás os deterioros imputables ao arrendatario conforme ao disposto nos arts.1.563 e 1.564 do Código Civil. O incumprimento das condicións a que se refiren as presentes Bases, a falsidade dos datos relativos ás circunstancias susceptibles de baremación, e en xeral, o incumprimento da normativa de vivendas sociais, dará lugar á rescisión do contrato e a unha nova adxudicación da vivenda entre os solicitantes que figuren na lista de espera. En todo o non previsto expresamente nos pregos de condicións e na normativa de protección oficial, será de aplicación o previsto na Lei de Arrendamentos Urbanos. Betanzos, 4 de decembro de 2013 O ALCALDE-PRESIDENTE, Asdo.: José Ramón García Vázquez